Cuneiform Tablet Kt o/k 63 (AKT 4 17)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
i-dí-a-šur ù šu-a-nim iṣ-bu-tù-ni-a-tí-ma 7 {TÚG}ku-ta-nu i li-bi₄ šu-a-nim ni-kà-sí i-sí-ú-ma 11 GÍN.TA KÙ.BABBAR a-na TÚG-tí-šu a-ḫa-ma 6 GÍN KÙ.BABBAR ší-im ra-qí-tim šu-a-nim a-na i-dí-a-šur i-ša-qal ù a-ḫa-ma 6 GÍN KÙ.BABBAR ší-im ANŠE ša ba-ri-šu-nu mì-iš-li-šu a-na i-dí-a-šur šu-a-nim i-ša-qal 1 TÚG ša pá-zu-ur-tim i li-bi₄ šu-a-nim PUZUR₄-a-šur ki-ma ú-bu-lu i-ša-ú-lu-ma ma-lá PUZUR₄-a-šur i-qá-bi₄-ú ší-im 1 TÚG a-na i-dí-a-šur i-ša-qal ù 0.33333 ma-na 5 GÍN AN.NA i-na li-bi₄ šu-a-nim i-dí-a-šur i-dí-i a-na a-wa-tim a-ni-a-tim kà-ru-um pu-ru-uš-ḫa-tim i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-šùr-i-mì-tí IGI i-na-sú-en₆